# data[].attributes.body
Ketika Abu Salamah wafat, aku beristirja. Dan berdoa, “Ya Allah berilah pahala atas musibahku ini. Dan gantikanlah dengan yang lebih baik darinya.” Setelah itu, aku renungkan ucapanku dan bertanya pada diriku, “Adakah untukku yang lebih baik dari Abu Salamah?” Setelah iddahku selesai, Rasulullah meminta izin padaku. Saat itu aku sedang menyamak kulit. Kucuci tanganku dan kuizinkan beliau masuk. Aku pun membentangkan alas duduk dari kulit yang berisi serat. Beliau pun duduk di atasnya dan meminangku untuk dirinya.

Setelah beliau selesai berbicara, aku berkata, “Wahai Rasulullah, siapa aku ini untuk tidak menerimamu. Tapi aku adalah seorang wanita yang sangat pencemburu. Aku khawatir Anda melihat pada diriku sesuatu yang menyebabkan aku diadzab oleh Allah. Dan aku adalah wanita yang sudah berusia dan memiliki anak-anak.”

Rasulullah menanggapi,

أَمَّا مَا ذَكَرْتِ مِنَ الْغَيْرَةِ فَسَوْفَ يُذْهِبُهَا اللَّهُ مِنْكِ، وَأَمَّا مَا ذَكَرْتِ مِنَ السِّنِّ فَقَدْ أَصَابَنِي مِثْلُ الَّذِي أَصَابَكِ، وَأَمَّا مَا ذَكَرْتِ مِنَ الْعِيَالِ فَإِنَّمَا عِيَالُكِ عِيَالِي

“Yang engkau sebut berupa kecemburuan, Allah akan menghilangkan hal itu darimu. Tentang umurmu, aku pun telah berumur sebagaimana engkau. Dan tentang anak-anakmu, anak-anakmu juga anak-anakku.”

Ummu Salamah menjawab, “Aku terima lamaran Anda, Rasulullah.”

Kemudian ia mengatakan, “Sungguh Allah telah menggantikan untuk diriku seseorang yang lebih baik dari Abu Salamah, yakni Rasulullah.” (Ibnu Katsir” as-Sirah an-Nabawiyah, 3/175)

Melalui kisah ini, dapat disimpulkan bahawa Nabi Muhammad saw mengatakan perkara yang haq dan benar biarpun kepada wanita yang bakal dikahwini. Hal ini untuk mengelakkan sebarang kegusaran hati seorang wanita yang telah menjadi janda. Sifat yang ditonjolkan amat mulia dan wajar dijadikan tauladan bagi para lelaki kerana tidak merendahkan martabat seorang balu yang lebih berumur malahan mempunyai anak bersama suami terdahulu.

# data[].attributes.body
Rasulullah SAW merupakan contoh teladan yang baik dalam semua perkara, termasuklah juga dalam hal ini. Baginda SAW bersabda dalam hadith yang diriwayat oleh Ibn ‘Abbas:

خَيْرُكُمْ خَيْرُكُمْ لأَهْلِهِ وَأَنَا خَيْرُكُمْ لأَهْلِي

Maksudnya: Sebaik-baik daripada kalangan kamu ialah yang paling baik terhadap isterinya. Dan aku adalah yang terbaik terhadap isterinya. (Hadith riwayat Ibn Majah, 9:2053)

Rasulullah SAW memberi nafkah dan keperluan secukupnya kepada ahli keluarganya mengikut kemampuan Baginda SAW. Rasulullah SAW menyediakan untuk isteri-isteri Baginda SAW tempat tinggal, makanan, pakaian dan semua keperluan dengan mencukupi dengan tidak berlebihan. Ini bersesuaian dengan kehidupan Rasulullah SAW yang memilih zuhud dan tidak bermewah-mewah. Dalam pemberian nafkah, Rasulullah SAW memberikan 20 wasaq gandum dan 80 wasaq kurma kepada isteri-isterinya pada setiap tahun. (Rujuk Nail al-Awthar, 5:221)

Hal ini menunjukkan sifat amanah yang ditunjukkan oleh Rasulullah kepada isteri baginda. Meskipun baginda saw merupakan seorang pemimpin dan Rasul yang sangat sibuk pada waktu itu. Keutamaan sebagai suami memberi nafkah dan menjaga amanah seorang isteri itu tidak pernah dilupakan dan diabaikan.

# data[].attributes.body
Nabi Muhammad saw merupakan seorang Rasul utusan terakhir. Maka, segala yang diperkatakan, dilakukan itu adalah panduan dan contoh tauladah kepada umat manusia hingga hari ini.

Seperti dalam riwayat Sunan Abu Daud;

Diriwayatkan oleh Saidatina Aisyah R.A

حَدَّثَنَا يَعْقُوبُ بْنُ كَعْبٍ الْأَنْطَاكِيُّ وَمُؤَمَّلُ بْنُ الْفَضْلِ الْحَرَّانِيُّ قَالَا حَدَّثَنَا الْوَلِيدُ عَنْ سَعِيدِ بْنِ بَشِيرٍ عَنْ قَتَادَةَ عَنْ خَالِدٍ قَالَ يَعْقُوبُ ابْنُ دُرَيْكٍ عَنْ عَائِشَةَ رَضِيَ اللَّهُ عَنْهَا أَنَّ أَسْمَاءَ بِنْتَ أَبِي بَكْرٍ دَخَلَتْ عَلَى رَسُولِ اللَّهِ صَلَّى اللَّهُ عَلَيْهِ وَسَلَّمَ وَعَلَيْهَا ثِيَابٌ رِقَاقٌ فَأَعْرَضَ عَنْهَا رَسُولُ اللَّهِ صَلَّى اللَّهُ عَلَيْهِ وَسَلَّمَ وَقَالَ يَا أَسْمَاءُ إِنَّ الْمَرْأَةَ إِذَا بَلَغَتْ الْمَحِيضَ لَمْ تَصْلُحْ أَنْ يُرَى مِنْهَا إِلَّا هَذَا وَهَذَا وَأَشَارَ إِلَى وَجْهِهِ وَكَفَّيْهِ قَالَ أَبُو دَاوُد هَذَا مُرْسَلٌ خَالِدُ بْنُ دُرَيْكٍ لَمْ يُدْرِكْ عَائِشَةَ رَضِيَ اللَّهُ عَنْهَا

Maksudnya; Telah menceritakan kepada kami [Ya'qub bin Ka'b Al Anthaki] dan [Muammal Ibnul Fadhl Al Harrani] keduanya berkata; telah menceritakan kepada kami [Al Walid] dari [Sa'id bin Basyir] dari [Qatadah] dari [Khalid] berkata; Ya'qub bin Duraik berkata dari ['Aisyah radliallahu 'anha], bahwa Asma binti Abu Bakr masuk menemui Rasulullah shallallahu 'alaihi wasallam dengan mengenakan kain yang tipis, maka Rasulullah shallallahu 'alaihi wasallam pun berpaling darinya. Beliau bersabda: "Wahai Asma`, sesungguhnya seorang wanita jika telah baligh tidak boleh terlihat darinya kecuali ini dan ini (beliau menunjuk wajah dan kedua telapak tangannya)." (Sunan Abu Daud, No 3580)

Kisah ini jelas menunjukkan sifat tabligh Rasulullah pada keluarganya. Menyampaikan tentang aurat seorang wanita yang telah baligh. Agar tidak menampakkan susuk tubuh kecuali muka dan tapak tangan. Teguran itu dibuat kepada Asma' Binti Abu Bakar yang berpakaian tipis ketika bertemu dengan Baginda saw.

# data[].attributes.body
Ada sebuah hadis yang menceritakan tentang bagaimana Rasulullah menguruskan sifat cemburu yang ada pada Saidatina Aisyah r.a.

حَدَّثَنَا عَلِيٌّ حَدَّثَنَا ابْنُ عُلَيَّةَ عَنْ حُمَيْدٍ عَنْ أَنَسٍ قَالَ كَانَ النَّبِيُّ صَلَّى اللَّهُ عَلَيْهِ وَسَلَّمَ عِنْدَ بَعْضِ نِسَائِهِ فَأَرْسَلَتْ إِحْدَى أُمَّهَاتِ الْمُؤْمِنِينَ بِصَحْفَةٍ فِيهَا طَعَامٌ فَضَرَبَتْ الَّتِي النَّبِيُّ صَلَّى اللَّهُ عَلَيْهِ وَسَلَّمَ فِي بَيْتِهَا يَدَ الْخَادِمِ فَسَقَطَتْ الصَّحْفَةُ فَانْفَلَقَتْ فَجَمَعَ النَّبِيُّ صَلَّى اللَّهُ عَلَيْهِ وَسَلَّمَ فِلَقَ الصَّحْفَةِ ثُمَّ جَعَلَ يَجْمَعُ فِيهَا الطَّعَامَ الَّذِي كَانَ فِي الصَّحْفَةِ وَيَقُولُ غَارَتْ أُمُّكُمْ ثُمَّ حَبَسَ الْخَادِمَ حَتَّى أُتِيَ بِصَحْفَةٍ مِنْ عِنْدِ الَّتِي هُوَ فِي بَيْتِهَا فَدَفَعَ الصَّحْفَةَ الصَّحِيحَةَ إِلَى الَّتِي كُسِرَتْ صَحْفَتُهَا وَأَمْسَكَ الْمَكْسُورَةَ فِي بَيْتِ الَّتِي كَسَرَتْ

Maksudnya; Telah menceritakan kepada kami Ali telah menceritakan kepada kami Ibnu Ulayyah dari Humaid dari Anas ia berkata; Suatu ketika Nabi shallallahu 'alaihi wasallam berada di tempat isterinya. Lalu salah seorang Ummahatul Mukminin mengirimkan hidangan berisi makanan. Maka isteri Nabi yang beliau saat itu sedang berada dirumahnya memukul piring yang berisi makanan, maka beliau pun segera mengumpulkan makanan yang tercecer ke dalam piring, lalu beliau bersabda: "Ibu kalian rupanya sedang terbakar cemburu." Kemudian beliau menahan sang Khadim (pembantu) hingga didatangkan piring yang berasal dari rumah isteri yang beliau pergunakan untuk bermukim. Lalu beliau menyerahkan piring yang bagus kepada isteri yang piringnya pecah, dan membiarkan piring yang pecah di rumah isteri yang telah memecahkannya. (Hadis Bukhari, No 4824)

Rasulullah menyebut perbuatan Aisyah tersebut sebagai bentuk cemburu. Lalu beliau berdiri dan menyatukan piring yang terbelah menjadi dua tersebut dan meletakkan makanan yang tercicir diatas piring tersebut kemudian mengajak para sahabat untuk memakannya.

Setelah itu Rasulullah mengirim piring milik Aisyah untuk diberikan kepada isteri beliau yang telah mengirim makanan melalui seorang pembantu tadi sebagai ganti atas piringnya yang dipecahkan oleh Aisyah Radliyallahu ‘anha. Sabda beliau dalam hadits riwayat at-Tirmidzi ; طعام بطعام، وإناء بإناء “(merusakkan makanan diganti dengan makanan, bejana diganti dengan bejana)”. Lalu selesailah perkara. Yang demikian ini karena sikap santun dan bijaksana yang dimiliki oleh Nabi Shalallahu ‘Alaihi Wassallam.

# data[].attributes.headline
Isu semasa yang berkaitan Sifat Siddiq Rasulullah saw

# data[].attributes.subject
Isu semasa yang berkaitan Sifat Siddiq Rasulullah saw

# data[].attributes.body
Baru-baru ini telah tular cerita dua pasangan artis yang telah berhijrah. Isu yang telah dibangkitkan oleh netizen mengenai cara Shuib meminta izin isterinya, Sarah untuk membeli motor.

Kesan dari posting dari laman Instagram itu, Shuib telah mendapat kecaman dari netizen dengan mengatakan

"Tidak terlalu tunduk dengan isteri."

"Bersikap tegas dengan isteri."

-------

Berdasarkan isu yang tular ini dapat kita lihat sebenarnya sifat jujur dan terus terang antara suami isteri sebenarnya dapat menambah rasa kepercayaan dalam hubungan. Rentetan daripada itu, pasangan suami atau isteri lebih percaya tanpa menimbulkan sebarang keraguan antara satu sama lain. Seperti yang dianjurkan oleh Nabi kita iaitu Nabi Muhammad saw iaitu jujur dan terus terang antara suami isteri. Jangan berselindung dan berpura pura apatah lagi menipu.

Namun, adat masyarakat pada hari ini adalah isteri tidak berhak atau tidak mempunyai kuasa untuk membuat keputusan bersama suami dalam menentukan apa apa keperluan mahupun kehendak dalam kehidupan. Situasi dan budaya sebegini lah yang akan menjadikan seorang isteri itu semakin mundur dan tidak berkembang bahkan tertindas. Sedangkan isteri juga mempunyai peranan yang sangat penting dalam perhubungan kekeluargaan.

# data[].attributes.attachment_link.readable_text
IMPIAN pelawak Shuib untuk memiliki motosikal idaman tercapai setelah menerima keizinan isterinya yang juga penyanyi Siti Sarah Raisuddin.

Bagaimanapun, perkongsian itu mengundang kecaman netizen sehingga ada yang menggelarnya sebagai suami dayus.

Gara-gara tuduhan itu, Siti Sarah menerusi Instagramnya menegaskan tindakan suami yang berterus-terang dalam sesuatu perkara bukanlah sifat seorang lelaki dayus.
ARTIKEL BERKAITAN: Kalau tiada Siti Sarah, Shuib tak pasti hala tuju hidup
"Tak sangka pula cerita minta izin isteri untuk beli motor jadi isu besar. Yang peliknya, ramai lelaki menganggap berterus-terang dengan isteri atau menghormati isteri adalah sesuatu yang dayus.

"Yang saya tak faham, lelaki-lelaki ini menganggap menipu isteri itu lebih berani dari berterus terang yang dianggap dayus," katanya.
Perkongsian Siti Sarah di Instagram pada Sabtu.
Bersama kapsyen tersebut, Sarah turut berkongsi keratan artikel sebuah portal yang menulis mengenai kritikan netizen terhadap suaminya.

Pada Jumaat, Shuib memuat naik foto dia bersama sebuah motosikal jenama Ysuku yang baru dibeli.

"Salam Jumaat, akhirnya dapat juga... Alhamdulillah, penat pujuk Siti Sarah Raisuddin," tulisnya.
Shuib pujuk isteri sebelum beli motosikal idaman.
Disebabkan kapsyen tersebut, ada netizen meninggalkan komen meminta Shuib bersikap tegas dan tidak mudah tunduk kepada arahan isteri.

Dalam pada itu, Siti Sarah turut menyifatkan Shuib sebagai seorang suami yang bertanggungjawab dan meletakkan isteri sebagai keutamaan.

"Alhamdulillah saya bersyukur pada Allah kerana pinjamkan saya seorang suami yang baik dan bertanggungjawab, walhal dia boleh beli lebih dari moto tanpa bertanya pun pada saya.

"Ya Allah, ampunilah dosa-dosa mereka sekiranya kata-kata mereka menyakiti suami ku... Amin," ujarnya.

Sarah dan Shuib berkahwin pada 2011 dan dikurniakan tiga anak iaitu Uwais Al Qarni, Dzakira Talita Zahra dan Ariq Matin

# data[].attributes.attachment_link.title
"Jujur dikata dayus, yang menipu pula berani" - Siti Sarah pelik suami dituduh dayus kerana minta izin beli motor - Hiburan | mStar

# data[].attributes.attachment_link.description
IMPIAN pelawak Shuib untuk memiliki motosikal idaman tercapai setelah menerima keizinan isterinya yang juga penyanyi Siti Sarah Raisuddin. Bagaimanapun, perkongsian itu mengundang kecaman netizen sehingga ada yang menggelarnya sebagai suami dayus. Gara-gara tuduhan itu, Siti Sarah menerusi Instagramnya menegaskan tindakan suami yang berterus-terang dalam sesuatu perkara bukanlah sifat seorang lelaki dayus.

# data[].attributes.headline
Isu semasa yang berkaitan Sifat Amanah Rasulullah saw

# data[].attributes.subject
Isu semasa yang berkaitan Sifat Amanah Rasulullah saw

# data[].attributes.body
Isu suami tidak berkerja ini selalu diperhangatkan.

Isteri dan anak-anak adalah amanah dan tanggungjawab pada suami. Malah ia menjadi kewajipan sebagai suami untuk menyediakan nafkah keperluan pada isteri dan anak.

Tidak berkerja bukan tiket untuk culas memberi nafkah. Sekurang-kurangnya adalah keselesaan tempat tidur atau berlindung, pakaian dan makanan untuk kehidupan harian.

Rasulullah juga menggalakkan untuk kita bersifat amanah dan tidak mengkhianati tanggungjawab yang telah diberikan.

# data[].attributes.attachment_link.readable_text
"KAMI cenderung menyatakan hukum suami menjadi suri rumah adalah tidak digalakkan jika tidak diredai oleh isteri. Namun jika isteri meredainya, maka itu dibenarkan seperti mana diharuskan untuk suami memakan mahar isteri sekiranya dibenarkan," kata Mufti Wilayah Persekutuan, Datuk Seri Dr Zulkifli Mohamad al-Bakri.

Beliau berkata demikian menjawab persoalan netizen berhubung hukum suami menjadi suri rumah dan isteri menanggung perbelanjaan keluarga.

Menurutnya, terdapat banyak dalil dalam al-Quran dan hadis Nabi Muhammad SAW menjelaskan kewajipan suami untuk memberi nafkah isteri serta anak.

Beliau berkata, antaranya di dalam Surah al-Nisa', ayat 34, Allah berfirman maksudnya "Kaum lelaki itu adalah pemimpin dan pengawal yang bertanggungjawab terhadap kaum perempuan, oleh kerana Allah melebihkan orang-orang lelaki (dengan beberapa keistimewaan) ke atas orang-orang perempuan, dan juga kerana orang-orang lelaki membelanjakan (memberi nafkah) sebahagian daripada harta mereka."

"Daripada Jabir RA yang diriwayatkan Muslim, katanya Rasulullah bersabda, maksudnya: Bertakwalah kepada Allah dalam mengendalikan urusan kaum wanita. Kamu mengambil mereka dengan amanah Allah... Kewajipan kamu pula ialah memberikan nafkah dan pakaian yang sepatutnya kepada mereka. "Sesungguhnya, aku tinggalkan satu perkara yang kamu tidak akan sesat selama-lamanya, selagi kamu berpegang dengannya, iaitu kitab Allah," katanya.

Mengulas lanjut, Zulkifli berkata, wajib bagi suami untuk berusaha sebaik mungkin menafkahkan keluarganya dengan segala upaya tanpa berharap kepada pendapatan isteri.

"Sekurang-kurangnya hendaklah lelaki itu berusaha menyediakan atau menyumbang tempat tinggal yang selamat dengan peralatan asas seperti tempat tidur, duduk dan memasak, makanan dan minuman, pakaian yang sesuai dan menutup aurat, dan alat dan bahan kebersihan, untuk isteri dan anak-anaknya.

"Kegagalan menyediakan atau berusaha membantu keluarga akan merendahkan martabat seorang lelaki yang dipertanggungjawabkan dalam Syarak untuk menjaga keluarganya.

"Sekiranya seorang lelaki itu enggan dan tidak mahu berusaha memberi nafkah keluarga dalam keperluan asas, maka isteri memiliki hak untuk (menuntut) fasakh perkahwinan dan itu tidak termasuk perkara dosa," katanya.

Ulasan penuh beliau mengenai isu ini boleh diikuti di laman web rasminya di http://www.muftiwp.gov.my.

Zulkifli berkata, tindakan seorang isteri membantu keluarga adalah tindakan terpuji dan pengorbanan itu wajib dihargai oleh suami.

"Pada asalnya wajib suami memberi nafkah isteri dan anak-anaknya. Namun jika isteri memberi nafkah suami dan anak-anaknya, maka itu adalah ihsan dan pahala yang besar ke atasnya," katanya.

# data[].attributes.attachment_link.description
"KAMI cenderung menyatakan hukum suami menjadi suri rumah adalah tidak digalakkan jika tidak diredai oleh isteri. Namun jika isteri meredainya, maka itu dibenarkan seperti mana diharuskan untuk suami memakan mahar isteri sekiranya dibenarkan," kata Mufti Wilayah Persekutuan, Datuk Seri Dr Zulkifli Mohamad al-Bakri.

# data[].attributes.headline
Isu semasa yang berkaitan Sifat Tabligh Rasulullah saw

# data[].attributes.subject
Isu semasa yang berkaitan Sifat Tabligh Rasulullah saw

# data[].attributes.body
Ustaz Ebit Liew terkenal sebagai seorang pendakwah bebas yang suka berdakwah dikawasan lorong, pusat beli belah, sekolah dan lain-lain lagi.

Sifatnya yang lembut dalam penyampaian dakwah menjadikan beliau seorang Ustaz yg mudah didekati oleh golongan yang lemah seperti pelacur, pondan, mak nyah dan lain-lain.

Waktu sibuk beliau bukan alasan untuk beliau mengabaikan keluarga. Malahan dengan isteri beliau juga beliau muliakan dan menjadikannya sebagai bidadari.

Ini bermakna penyampaian dakwah yang lembut dan tenang itu telah menambat hati pelbagai pihak termasuk orang yang bukan Islam.

Malahan, masyarakat juga mengenali beliau bukan hanya terkenal ditelevisyen atau media. Tetapi kerana layanan kepada isteri dan anak-anak.

Begitulah penyampaian dakwah yang hebat. Sebenar-benar dakwah Rasulullah. Menunjukkan akhlak yang baik. Menjadi contoh tauladan kepada masyarakat dan menyampaikan perkara yang baik.

# data[].attributes.attachment_link.title
"Kerja rumah semua tugas abang.." - Ebit Lew layan isteri bak bidadari buat ramai cemburu

# data[].attributes.attachment_link.description
Bagi individu yang mengikuti pendakwah terkenal ustaz Ebit Lew di laman media sosial, pasti tersentuh hati melihat cara penyampaian ilmunya terhadap orang

# data[].attributes.headline
Isu semasa yang berkaitan Sifat Fatonah Rasulullah saw

# data[].attributes.subject
Isu semasa yang berkaitan Sifat Fatonah Rasulullah saw

# data[].attributes.body
Kebijaksanaan seorang suami dapat dilihat ketika dia menguruskan rumahtangganya.

Seringkali berlaku dalam masyarakat pada hari ini ialah masalah rumahtangga yang melibatkan curang, tidak amanah dalam beri nafkah, abaikan tanggungjawab dan lain-lain.

Namun, berbeza pada entri kali ini apabila lelaki tersebut mengikuti sunnah Rasulullah berpoligami. Malahan, hidup berpoligami beliau dapat diuruskan dengan sebaiknya. Mahupun isteri muda dan isteri tua. Keduanya bahagia dan terima seadanya.

# data[].attributes.attachment_link.readable_text
KEDUA-DUA wanita ini tenang berada di samping suami, Othman Affan Mohd Rom, 35. Nyata kemesraan ditunjukkan pasangan madu ini apabila mereka mengenakan jubah sedondon merah pulasan yang kedua-duanya dijahit isteri kedua, Ummu Juwairiah Mohd Kamal Jalani, 23.

Seakan-akan berjanji, suami turut mengenakan pakaian warna yang sama. Kelihatan kemesraan ditunjukkan pasangan poligami ini apabila masing-masing ramah berbual dan bergurau senda antara satu sama lain.

Melangsungkan perkahwinan dengan Norhashimah Doldiri, 32, pada 2006 mereka kini dikurniakan enam cahaya mata yang semuanya menetap di Sarawak.

Menurut Othman perkenalannya dengan isteri pertama disusun syarikat tempatnya bertugas iaitu Global Ikhwan Sdn Bhd (GISB). Ketika itu dia berusia 23 tahun manakala Norhashimah pula 20 tahun.

"Memandangkan saya sudah mampu melaksanakan tanggungjawab dalam syarikat, pihak pengurusan mencadangkan saya mendirikan rumah tangga. Selepas mengetahui maklumat calon isteri dan melihatnya dari jauh saya terus bersetuju," katanya.

Katanya, menjadi kebiasaan anak muda di syarikat itu melangsungkan perkahwinan yang diatur pihak pengurusan. Ia bagi menjaga nilai-nilai murni dan mengelak daripada fitnah. Malah, itu yang menjadi amalan dan pegangan syarikat itu sehingga sekarang.

Begitu juga dengan perkahwinan kedua yang berlangsung di Manchester, United Kingdom. Ketika itu Othman ditugaskan menguruskan restoran yang baru saja dibuka manakala Ummu Juwairiah diberi peluang mengendalikan bidang masakan di sana.

"Hampir tujuh bulan di Manchester pihak syarikat mencadangkan kami berdua melangsungkan perkahwinan bagi mengelak fitnah. Alhamdulillah dengan izin Allah akhirnya saya dan Ummu yang ketika itu berusia 17 tahun selamat diijabkabulkan dalam suasana sederhana dengan kehadiran keluarga

kedua-dua pihak," kata Othman.
TIADA SISTEM GILIRAN
Ketika kali pertama bertemu madu yang dibawa pulang suami ke Sarawak, Norhashimah mengakui dia agak terkejut namun memanjatkan kesyukuran kepada Allah kerana dipilih untuk mengamalkan sunnah Rasulullah.

Lebih mematangkan dirinya apabila dia sendiri datang daripada keluarga poligami. Jadi sedikit sebanyak kehidupan madu yang tinggal bersama banyak membentuk keperibadian dirinya untuk melakukan apa yang menjadi amalan ibu bapanya.

"Tidak wujud rasa cemburu atau iri hati kerana sejak remaja saya sudah sematkan dalam diri untuk hidup bermadu. Apabila ia menjadi kenyataan sudah semestinya saya sangat bersyukur," katanya.

Perkara sama turut disokong Ummu Juwairiah apabila dia turut memasang impian untuk hidup bermadu. Tambahan pula ayahnya juga pengamal poligami dan hidup dalam keadaan aman dan bahagia bersama kedua-dua isterinya.

"Ketika kecil saya banyak belajar daripada ibu mengenai kesabaran dan ketakwaan kepada Allah. Saya bersyukur kerana bapa bijak merencana keluarganya. Dia pandai mengatur keutamaan dan tidak berpegang kepada giliran semata-mata.

"Sekiranya isteri pertama berasakan dia tidak memerlukan giliran maka akan dihadiahkan kepada madunya. Sifat bertolak ansur ini sangat indah kerana masing-masing berpegang kepada Allah," katanya.

Menjelaskan lebih lanjut menurut Othman dalam poligami kebiasaannya wanita alah dengan sistem giliran yang akan menjadikan mereka bermasam muka disebabkan rasa tidak adil.

"Oleh kerana saya banyak belajar daripada kepemimpinan terdahulu yang turut berpoligami jadi perkara yang membawa kebaikan akan diterapkan dalam rumah tangga begitu juga dengan giliran.

"Saya tidak menetapkan sistem giliran secara tetap sebaliknya memberikan pilihan kepada madu untuk saling bertolak ansur. Ia mengikut kesesuaian dan keperluan, malah kedua-dua isteri tidak pernah bermasam muka sebaliknya mereka sanggup menghadiahkan giliran kepada madu sekiranya madu lebih memerlukan," katanya.

Mengenai bidang tugas pula, Norhashimah mahupun Ummu tidak pernah menetapkan bidang tugas sebaliknya lebih kepada meringankan tugasan.

"Jika melihat kakak sibuk memasak saya akan mengambil alih tugas membasuh pinggan atau mengemas dapur begitu juga sebaliknya. Malah, selepas melahirkan anak kami menjaga madu ketika berpantang. Sudah semestinya ia meringankan bebanan suami," kata Ummu yang mempunyai empat cahaya mata.
MENGADU KEPADA ALLAH
Sedangkan lidah lagi tergigit inikan pula suami isteri. Tipu jika dikatakan tiada pergolakan dalam rumah tangga tambahan pula usia Ummu Juwairiah yang masih muda.

"Pernah isteri kedua buat perangai dan tidak bertegur sapa. Saya tidak memarahinya sebaliknya melihat kembali dosa saya yang lalu. Kemudian saya bertaubat kepada Allah melakukan solat malam dan meminta dengan sepenuhnya keampunan daripada Allah.

"Keesokan harinya hubungan saya dan isteri kembali seperti biasa. Saya percaya Allah yang memegang hati dan dia yang juga membolak-balikkan hati. Jadi sentiasa mengadu dan meminta kepada-Nya," katanya.

Untuk mengecap kebahagiaan dalam rumah tangga suami perlu mengenal Allah dan yakin dengan kekuasaan-Nya. Di sini letaknya rahsia berpoligami. Hanya Dia saja yang mampu menjadikan urusan poligami ini berjaya atau sebaliknya.

Selain itu, sentiasa menjadikan pemimpin di GISB yang berjaya dalam amalan poligami mereka sebagai panduan. Minta nasihat dan ikuti jalan yang mereka berikan.

"Sebenarnya apa yang berlaku di luar mengenai poligami dan pandangan negatif masyarakat disebabkan kurang ilmu mengenainya. Orang ramai tidak tahu keindahan poligami sehingga memusuhinya sedangkan banyak keindahan yang boleh dipelajari.

"Sebenarnya apa juga yang berlaku dalam rumah tangga Nabi Muhammad untuk dijadikan pengajaran. Ini kerana semua isteri nabi adalah sebaik-baik insan yang seharusnya dijadikan contoh.

"Jangan sewenang-wenangnya bercerita mengenai keburukan poligami kerana apa yang dilakukan Rasulullah seharusnya untuk diperjuangkan semua," katanya.
TIP HIDUP BERPOLIGAMI:
1. Minta pertolongan Allah dengan berdoa kepada-Nya supaya diberikan kemudahan dan keberkatan dalam hidup berpoligami atau monogami.

2. Minta pertolongan daripada orang yang berilmu dan boleh dipercayai keperibadiannya supaya mereka dapat memberikan nasihat dan teguran. Beri keutamaan kepada mereka yang pernah berpoligami kerana mereka mampu menolong anda berdasarkan pengalaman sendiri.

3. Untuk isteri, jangan sering berprasangka sebaiknya sentiasa meluahkan dengan pasangan ketidakpuasan hati dan minta suami menjadi orang tengah seandainya ada perkara yang menimbulkan rasa kurang enak dalam perhubungan.

4. Bagi yang tinggal serumah bersabar dengan kerenah madu anda kerana mereka manusia biasa. Jangan ada rasa iri hati atau cemburu kerana ia boleh memburukkan lagi keadaan. Bertolak ansur dapat menjernihkan kembali kebahagiaan.

5. Suami sebagai ketua keluarga mesti berlaku adil dalam semua perkara. Walaupun sukar, tetapi ia perlu dilakukan dengan sepenuh hati. Jangan sehingga ada pasangan merasakan mereka kurang kasih sayang atau tidak diberikan nafkah zahir dengan sama rata. Rasa ketidakpuasan hati akan menyebabkan perbalahan berlaku.

6. Komunikasi adalah paling utama dalam perhubungan. Sentiasa menghantar mesej dan menelefon pasangan. Begitu juga sesama madu, anggap madu seperti saudara sendiri. Bina kepercayaan dan saling hormat-menghormati sesama sendiri.

# data[].attributes.attachment_link.description
KEDUA-DUA wanita ini tenang berada di samping suami, Othman Affan Mohd Rom, 35. Nyata kemesraan ditunjukkan pasangan madu ini apabila mereka mengenakan jubah sedondon merah pulasan yang kedua-duanya dijahit isteri kedua, Ummu Juwairiah Mohd Kamal Jalani, 23. Seakan-akan berjanji, suami turut mengenakan pakaian warna yang sama.